A világbajnoki döntőhöz vezető úton Olaszországba a II., az 1934-es labdarúgó-világbajnokságra, valamint Franciaországba a III., az 1938-as labdarúgó-világbajnokságra a FIFA JB bíróként alkalmazta. A FIFA JB elvárásának megfelelően, ha nem vezetett, akkor valamelyik társának partbíróként segített. 1934-ben az egyik negyeddöntőn, 1938-ban az egyik nyolcaddöntőn, a megismételt nyolcaddöntőn, valamint az egyik elődöntőn volt partbíró. Világbajnokságokon vezetett mérkőzéseinek száma: 1 + 4 (partbíró).